सामान्य ज्ञान प्रतियोगिता में उत्साह
शाहपुरा | अपनामित्र परिषद खटीक समाज द्वारा तालाब की पाल स्थित शिवशक्ति खटीक धर्मशाला में सामान्य ज्ञान प्रतियोगिता का आयोजन हुआ। संयोजक लादूराम खींची ने बताया कि प्रतियोगिता में 40 प्रतिभागियों ने भाग लिया। प्रतियोगिता विनोदकुमार खोईवाल प्रेम बड़गुर्जर के निर्देशन में हुई। इसमें प्रथम रहने पर 2100, द्वितीय को 1100 तथा तृतीय प्रतिभागी को 501 रुपए पुरस्कार राशि दी जाएगी। चयनित प्रतिभागियों को 3 जनवरी को भीलवाड़ा में बालाजी मंदिर में होने वाले जिला स्तरीय समारोह में पुरस्कृत किया जाएगा। इस अवसर पर खटीक समाज के रामनिवास बाछडा, बालूराम खींची, जगदीशप्रसाद चावला सहित कई लोग मौजूद थे।
hin_Deva hin_Deva